
LAOLITA i SESE nTAOLA 

Maro-ro Ta-Datu pai Indo i Datu; masae-sae ngkaro-ronja, mesono Indo 
i Datu: A, nato’o, merapi podi jaku, Ta-Datu, podi jaku, Ta Datu! Ndjo’umo 
Ta-Datu, nakeni watutunja, napajoro dopi ri lobo, singkandomu wa’a mpalilinja. 
Singkandomumo pura-pura, monuntu i Ta Datu, nato’o: Nu anu kupekitimasi 
komi, wa’a mpalili, kabilasa masajasa ara mpa’a, mangida sindate kapudemi; anu 
podi tapepali ngaja-ngaja. Ndjo'umo pura-pura, malai mepodi; bare’e masae na- 
kenimo, samba’a sangaja, samba’a sangaja; buke banua santjuno: nu takule, nu 
katimba, nu antja, nu taxipa, nu djongi, pura-pura anu mapodi napekoni Indo i 
Datu, dja sakodi napenami, sangaja saogu, sangaja saogu, be pura. Masae sakodi, 
bangkemo kompo Indo i Datu; kabangke ngkomponja se’i, bare'e masae mekakai 
jau, moana. Malaimo wo’u i Ta Datu, ndjo’u ri lobo, napajoro dopi, napebo wa’a 
mpalilinja. Singkandomu pura-pura, monuntu i Ta Datu, nato’o: Sindate puemi 
madju’a komponja, komi ndjo’umo, kabilasa masajasa ara mpa’a, môre rapu, 
monta’a kobati, montarasi umbu; pakoroka pura-pura! 
Puramo setu moanamo kodjo Indo i Datu, ana tuama napesuwu; poananja se’i, 
wa’a mpalilinja mompasusu ananja, maka magasi mantjusu, be gana napasusu nenenja. 
Masae-sae sakodi moapu tau, napobontjeka nenenja, wa’a mpalilinja, saeo- 
saeo, sambengi-sambengi. Ungka ri ria bare'emo kono napesusu, napobontje, bare’e 
naepe; aginja, nato’o, da napakapeni kina’'anja. Masae sakodi, teburekamo tau 
pura-pura, djamo tau tu'anja maro-ro. Pompangkoninja se’i, bemo da narata anu 
napekoni-koni, magasi gaga mangkoni, puramo pae ntau tu’anja, ira ngkadju 
bare'emo wo’u. Ndjo’umo wo’u ri lobo i-nTa Datu, napajoro dopi, mogombo wa’a 
mpalilinja, motunda-tunda mompedongeka nuntu i Ta Datu: A, nato’o, nu anu 
da kuto’oka komi, bare’emo da tale'o anu napopangkoni anata se’i, kagasinja 
mangkoni puramo pae, ira ngkadju, nu ndjamo da nakoni? Se'ipai kapebo komi, 
bara re’e pangkita ndajami. 
Mesono langkai tu’a: A, nato’o, ane kapeoasi songka, Pue, da kuto’o, da 
nakae buju saogu, da napowia lampa'ani ri pu'u mbuju, nakandjo’u sa’ana mo- 
mpeole tau mongkae buju, da nakadungka da napompere; ane naepe kadungkanja, 
ne'emo nato’o komi da uakandjo’u. Naioka i nTa Datu, napokau tau mongkaesi 
buju; kalo’unja mongkaesi se’i, mesono i Ta Datu nato'oka ananja: Kita se’i, kede, 
da ndjo’u mompeole tau mongkaesi buju. Ndjo'umo sisi’a sa’ana, mesawi ri lampa’ani, 
__masae sakodi nato’o i Ta-Datu: Sikomo, kede, ire’imo, popeasi jaku, jaku malai sei. 
Malaimo papanja, maro-ro ananja, mompopeasi papanja, nadungkalaka buju 
